Μαζαράκι Ηλείας

Για οικισμούς με ίδιο όνομα στην Ελλάδα, δείτε: Μαζαράκι

Το Μαζαράκι είναι ημιορεινός οικισμός της Ηλείας και βρίσκεται κτισμένος σε υψόμετρο περίπου 305 μέτρων, στο ενδιάμεσο περίπου των ανατολικών οχθών του φράγματος Πηνειού και των δυτικών παρυφών του πεδινού δρυοδάσους της Κάπελης. Βρίσκεται σε απόσταση περίπου 32 χιλιομέτρων βορειοανατολικά της πόλης της Αμαλιάδας, περίπου 33 χιλιόμετρα βορειοανατολικά του Πύργου και περίπου 65 χιλιόμετρα νοτιοδυτικά της Πάτρας. Ο πληθυσμός του, σύμφωνα με την απογραφή του 2011, είναι 188 μόνιμοι κάτοικοιΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011. Οι κάτοικοί του ασχολούνται κυρίως με τον τομέα της κτηνοτροφίας.

 Ρίζες του χωριού 
Το Μαζαράκι πιθανώς προέκυψε από την εγκατάσταση Αλβανικών/Αρβανίτικών πληθυσμών, καθώς οι «Mazaraki/Mazreku» ήταν αλβανόφωνοι φυλετικοί σχηματισμοί στην Ήπειρο και τη Θεσσαλία κατά τον 14ο αιώνα. Τα τοπωνύμια αυτά συνδέονται με ονομασίες ομάδων που εγκαταστάθηκαν και επηρέασαν ονομασίες στον χώρο (συμπεριλαμβανομένης πιθανώς και της Πελοποννήσου). το όνομα Mazaraki / Mazreku εμφανίζεται ως φυλή ή ονομασία ομάδας (π.χ. αλβανική λέξη «mazreku» που σημαίνει “εκτροφέας αλόγων”).

Διοικητική εξέλιξη
Αναγνωρίστηκε ως οικισμός την 20η Απριλίου 1835 και υπήχθη στον τότε δήμο Πύλου Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Πύλου, υπήχθη στον τότε δήμο ΠηνειίωνΕ.Ε.Τ.Α.Α. - Διοικητικές μεταβολές Μαζαρακίου Ηλείας. eetaa.gr. Ανακτήθηκε: 04/08/2020.. Με το ΦΕΚ 256Α της 28ης Αυγούστου 1912, και την κατάργηση των δήμων, ορίστηκε ως έδρα της τότε Κοινότητα Μαζαρακίου της οποίας αποτελούσε έδρα και οικισμό μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας»Ε.Ε.Τ.Α.Α. - Διοικητικές μεταβολές Κοινότητας Μαζαρακίου Ηλείας. eetaa.gr. Ανακτήθηκε: 04/08/2020.. Επί της διοικητικής μεταρρύθμισης «Καποδίστριας» αποτελούσε την έδρα του ομώνυμου δημοτικού διαμερίσματος του Δήμου ΠηνείαςΕ.Ε.Τ.Α.Α. - Διοικητικές μεταβολές Δήμου Πηνείας. eetaa.gr. Ανακτήθηκε: 04/08/2020.. Σήμερα αποτελεί έδρα και οικισμό της ομώνυμης Τοπικής Κοινότητας του «καλλικρατικού» δήμου ΉλιδαςΕ.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 04/08/2020..

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

 Εξωτερικοί σύνδεσμοι 
Ε.Ε.Τ.Α.Α. - Διοικητικές μεταβολές Μαζαρακίου Ηλείας. eetaa.gr. Ανακτήθηκε: 04/08/2020.
Ε.Ε.Τ.Α.Α. - Διοικητικές μεταβολές Κοινότητας Μαζαρακίου Ηλείας. eetaa.gr. Ανακτήθηκε: 04/08/2020.
Ε.Ε.Τ.Α.Α. - Διοικητικές μεταβολές Δήμου Πηνείας. eetaa.gr. Ανακτήθηκε: 04/08/2020.
Ε.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 04/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας